एक चीन नीतिप्रति  नेपाल प्रतिबद्ध
नेपाल र चीनबीच द्विपक्षीय सम्बन्ध थप प्रगाढ बनाउँदै विविध साझेदारीमा सहकार्य गर्नेे सहमति भएको छ । दुई देशबीच पारस्परिक हितका विविध विषयलाई थप प्रवद्र्धन गर्ने सहमति पनि दुई सरकारबीच  भएको छ ।    चीन भ्रमणमा रहनुभएका परराष्ट्रमन्त्री डा. नारायण खड्कासहितको नेपाली प्रतिनिधिमण्डल र चीनका विदेशमन्त्री वाङ यी नेतृत्वको चिनियाँ प्रतिनिधिमण्डलबीच बुधबार भएको द्विपक्षीय भेटवार्तामा त्यस्तो सहमति भएको हो । समकक्षी वाङको निमन्त्रणामा परराष्ट्रमन्त्री डा. खड्का बुधबार चीनको औपचारिक भ्रमणमा त्यहाँ पुग्नुभएको हो । बेइजिङस्थित नेपाली दूतावासका अनुसार वार्तामा नेपाल–चीन सम्बन्ध र सहयोगका समग्र पक्षको समीक्षा गरिएको छ । चीन सरकारका तर्फबाट नेपाललाई यसै वर्ष ८० करोड चिनियाँ आरएमबी बराबरको अनुदान सहयोग उपलब्ध गराउने घोषणा गरिएको छ ।
काठमाडौँ, साउन २६ गते । नेपाल र चीनबीच द्विपक्षीय सम्बन्ध थप प्रगाढ बनाउँदै विविध साझेदारीमा सहकार्य गर्नेे सहमति भएको छ । दुई देशबीच पारस्परिक हितका विविध विषयलाई थप प्रवद्र्धन गर्ने सहमति पनि दुई सरकारबीच  भएको छ ।  चीन भ्रमणमा रहनुभएका परराष्ट्रमन्त्री डा. नारायण खड्कासहितको नेपाली प्रतिनिधिमण्डल र चीनका विदेशमन्त्री वाङ यी नेतृत्वको चिनियाँ प्रतिनिधिमण्डलबीच बुधबार भएको द्विपक्षीय भेटवार्तामा त्यस्तो सहमति भएको हो । समकक्षी वाङको निमन्त्रणामा परराष्ट्रमन्त्री डा. खड्का बुधबार चीनको औपचारिक भ्रमणमा त्यहाँ पुग्नुभएको हो । बेइजिङस्थित नेपाली दूतावासका अनुसार वार्तामा नेपाल–चीन सम्बन्ध र सहयोगका समग्र पक्षको समीक्षा गरिएको छ । चीन सरकारका तर्फबाट नेपाललाई यसै वर्ष ८० करोड चिनियाँ आरएमबी बराबरको अनुदान सहयोग उपलब्ध गराउने घोषणा गरिएको छ । साथै दुई छिमेकी मुलुकबीच व्यापार, सम्पर्क सञ्जाल, लगानी, स्वास्थ्य, पर्यटन, गरिबी निवारण, कृषि, विपत् व्यवस्थापन, शिक्षा, संस्कृति, जनसम्पर्क विस्तारलगायतका विभिन्न क्षेत्रमा सहकार्यलाई थप प्रवद्र्धन गर्ने पनि सहमति भएको छ । सम्पर्क सञ्जाल विस्तारका लागि चिनियाँ अनुदानमा केरुङ–काठमाडौँ रेलमार्गको सम्भाव्यता अध्ययन गर्ने घोषणा विदेशमन्त्री वाङले गर्नुभयो । गत मार्चमा नेपाल भ्रमणका क्रममा भएको सहमतिअनुसार नेपाल–चीन अन्तरदेशीय प्रसारण लाइनको पूर्वसम्भाव्यता अध्ययनका लागि पनि सहयोग गर्ने आश्वासन उहाँले दिनुभयो । भेटवार्ताका क्रममा दुवै पक्षले यही वर्ष विदेशमन्त्री वाङको नेपाल भ्रमणका क्रममा द्विपक्षीय सहयोगका विभिन्न विषयमा भएको प्रगतिप्रति सन्तुष्टि व्यक्त गर्नुभएको थियो । चीनले काठमाडौँ चक्रपथ सुधार आयोजनाको दोस्रो चरणको निर्माण कार्य छिट्टै सुरु गर्ने आश्वासन दिएको छ । नेपालको प्रतिबद्धताभेटमा परराष्ट्रमन्त्री डा. खड्काले एक चीन नीतिप्रति नेपालको अटल प्रतिबद्धता दोहो¥याउँदै नेपाली भूमि चीनविरुद्ध कुनै पनि गतिविधिका लागि प्रयोग हुन नदिने आश्वासन दिनुभयो । त्यस्तै चीनका विदेशमन्त्री वाङले नेपालको सार्वभौमसत्ता, स्वतन्त्रता र भौगोलिक अखण्डताप्रति चीनको निरन्तर र निःसर्त समर्थन दोहो¥याउनुभयो । साथै उहाँले नेपाल सरकारको प्राथमिकताअनुसार नेपालको विकास प्रयासमा निरन्तर  सहयोग गर्ने आश्वासन दिनुभयो ।रासायनिक मल उपलब्ध गराउनेनेपाली पक्षको अनुरोधमा चीन सरकारले नेपाललाई रासायनिक मल उपलब्ध गराउने र नेपालमा रासायनिक मल कारखाना स्थापना गर्ने सम्भाव्यता अध्ययन गर्न विचार गर्ने आश्वासन दिएको छ । नेपालको उत्पादन क्षमता विकास गर्न चिनियाँ लगानीलाई प्रोत्साहन गर्न र नेपाली चिया तथा परम्परागत जडीबुटी निर्यातमा सहयोग अभिवृद्धि गर्ने प्रतिबद्धता दुई मन्त्रीले जनाउनुभएको छ । दुई देशबीच सीमा क्षेत्रमा कोभिड–१९ महामारी नियन्त्रणका लागि संयुक्त संयन्त्र स्थापना गर्ने निर्णय भएको छ ।  चीनको स्वशासित क्षेत्र तिब्बतमा कोभिड–१९ को महामारी नियन्त्रण भएपछि रसुवा–केरुङ र तातोपानी–जङ्मुपोर्ट दुईतर्फी व्यापार र हिल्सा–पुलाङ बन्दरगाह एकतर्फी व्यापारका लागि खोल्ने सहमति पनि भएको छ ।नेपालका विभिन्न भागमा विपत् तथा प्राकृतिक प्रकोपबाट प्रभावित भएका जनताको सहयोगका लागि विदेशमन्त्री वाङले नेपालको अनुरोधबमोजिम ३० लाख आरएमबी बराबरको विपत् राहत सामग्री उपलब्ध गराउने घोषणा गर्नुभयो । चीनले नेपाललाई थप २० लाख आरएमबी बराबरका चिकित्सा सामग्री र रसद उपलब्ध गराउने भएको छ । त्यस्तै नेपाललाई आवश्यक पर्ने थप कोभिड–१९ खोप र कोभिड–१९ सम्बन्धित स्वास्थ्य सहायता उपलब्ध गराउने पनि घोषणा गरेको छ ।परराष्ट्रमन्त्री खड्काले स्वास्थ्य सामग्री, उपकरण र जीवन बचाउने कोभिड–१९ खोपमा चीन सरकारले गरेको उल्लेख्य सहयोगको प्रशंसा गर्दै स्वास्थ्य पूर्वाधार र सुविधाको सुदृढीकरणका साथै क्यान्सर उपचारमा नयाँ प्रविधि हस्तान्तरण गर्न थप सहयोग गर्न आग्रह गर्नुभएको छ । जवाफमा विदेशमन्त्री वाङले रक्तक्यान्सरको उपचारका लागि निजामती सेवा अस्पतालमा ‘चिमेरिक एन्टिजेन रिसेप्टर टी सेल’ (सीएआर टी सेल) निर्माण प्रयोगशाला स्थापना गर्न र नेपाली स्वास्थ्यकर्मीलाई आवश्यक तालिम उपलब्ध गराउन चीनले सहयोग गर्ने प्रतिबद्धता जनाउनुभयो ।साथै उहाँले चीन फर्कन बाँकी रहेका नेपाली विद्यार्थीले स्वास्थ्य सुरक्षाको मापदण्ड पूरा गर्दै भिसा प्रक्रिया अघि बढाएर आफ्नो अध्ययन सुरु गर्नसक्ने जानकारी दिनुभयो ।सीमा अनुगमनका लागि समिति गठन गरिनेदुई देश संयुक्त सीमा निरीक्षण समितिको विद्यमान संयन्त्रको कामका लागि आवश्यक तयारी गर्न द्विपक्षीय प्राविधिक समिति गठन गर्न सहमत भएका छन् ।  